เลขที่ 1 วิภาวดี : ต้องฝึกให้พร้อม
หลายปีที่ผ่านมาเหตุการก่อการร้ายจากองค์กรอาชญากรรมข้ามชาติที่เกิดขึ้นทั่วโลกเพิ่มมากขึ้น และเป็นคดีเกิดขึ้นในไทยแล้ว เป็นเรื่องที่ประมาทไม่ได้ ต้องมีการพัฒนาเครื่องไม้เครื่องมือ และฝึกฝนชุดปฏิบัติการพิเศษให้หยุดยั้งความรุนแรงจากการก่อการร้าย,ตำรวจไทยจะเดินย่ำอยู่กับที่ไม่ได้ ถ้าคิดทำงานเหมือนเดิมคงไล่ ตามไม่ทันคนร้าย,พล.ต.อ.จักรทิพย์ ชัยจินดา ผบ.ตร. เห็นความสำคัญของปัญหาได้ร่วมมือกับรัฐบาลฝรั่งเศสจัดทำโครงการฝึกอบรมหลักสูตรพัฒนาผู้ปฏิบัติงานด้านการต่อต้านการก่อการร้าย (Royal Thai Police/ RAID Tactical Training in Combating Terrorism) ระหว่างวันที่ 25-29 พ.ย. ที่ค่ายนเรศวร อ.ชะอำ จ.เพชรบุรี,ให้มีความชำนาญด้านยุทธวิธีพิเศษยิ่งขึ้น,มีครูผู้ฝึกสอนจากหน่วยปฏิบัติการพิเศษ RAID (Recherche, Assistance, Intervention, Dissuasion) ของฝรั่งเศส เพื่อมาเป็นครูฝึก ยกระดับการทำงานของตำรวจไทย มีตำรวจไทยกว่า 40 นาย เข้า รับการฝึกอบรม ที่คัดมาจากหน่วยอรินทราช 26 คอมมานโด นเรศวร 261,ตำรวจที่เข้าอบรมล้วนแต่เป็นหน่วยงานที่ทำงานเกี่ยวกับการต่อต้านการก่อการร้ายสากล,พล.ต.อ.จักรทิพย์ พล.ต.ท.วิชิต ปักษา ผบช.ตชด., มาตรวจเยี่ยมการฝึกของตำรวจไทยกับตำรวจฝรั่งเศส เป็นการฝึกที่สอดคล้องกับสภาพปัจจุบันที่ปัญหาการก่อการร้ายเป็นการก่อการร้ายที่เรียกว่า ไร้รูปแบบ และเป็นภัยคุกคาม ไร้พรมแดน,พร้อมรับทุกสถานการณ์,ปัจจุบันเทคนิคของกลุ่มขบวนการการก่อการร้ายได้พัฒนาตามความเจริญของเทคโนโลยี เครื่องไม้เครื่องมือที่นำมาใช้ในปฏิบัติการก่อเหตุรุนแรง,ประยุกต์อาวุธในรูปแบบต่างๆ มาเป็นเครื่องมือในการก่อการร้าย,เป้าหมายของการก่อการร้ายมักจะเป็นสถานที่สาธารณะหรือแหล่งชุมชน เช่น ศูนย์การค้า แหล่งท่องเที่ยว ย่านชุมชนที่คนหนาแน่น อาคารที่ทำการของรัฐบาล สถานที่สัญลักษณ์ของการก่อเหตุรุนแรง,เพื่อสร้างความเสียหายให้กับชีวิตพลเรือนและอาคารทรัพย์สินของรัฐบาล,การลงพื้นที่ร่วมรับชมการฝึกทบทวนของผู้เชี่ยวชาญในสายงานพิเศษของ ตร. เป็นวิสัยทัศน์ที่ดีของ ผบ.ตร. ในการพัฒนาศักยภาพตำรวจไทย ในเรื่องการก่อการร้ายที่กำลังเป็นภัยคุกคามไปทั่วโลก,ยกระดับการปฏิบัติการของตำรวจชุดพิเศษของไทยให้เท่าทันหน่วยปฏิบัติการพิเศษทั่วโลก,เตรียมรับมือเหตุรุนแรงที่ไม่คาดฝัน.,เพลิงพยัคฆ์,pluengpayak@thairath.co.th
ผบ.ตร. เห็นความสำคัญของปัญหาได้ร่วมมือกับรัฐบาลฝรั่งเศสจัดทำโครงการฝึกอบรมหลักสูตรพัฒนาผู้ปฏิบัติงานด้านการต่อต้านการก่อการร้าย
เลขที่ 1 วิภาวดีฯ,เพลิงพยัคฆ์,หลักสูตรพัฒนาผู้ปฏิบัติงานด้านการต่อต้านการก่อการร้าย,Royal Thai Police/ RAID Tactical Training in Combating Terrorism,เพชรบุรี,ข่าวทั่วไป